Sylwia Skоkowska: Першапачаткова хацела вывучаць англійскую мову. Але на гэты факультэт мяне не прынялі. Зусім выпадкова я знайшла беларускі факультэт і падала дакументы. Я думала, што беларуская мова падобная на рускую, якую вывучала 6 гадоў. Але апынулася, што гэта зусім дзве розныя мовы. Мая мара – працаваць настаўніцай у нейкай беларускай школе. Як бы там не атрымалася, але хацелася бы звязаць сваё жыццё з беларускай мовай. У Польшчы беларусы асацыіруюцца пераважна з палівам, цыгарэтамі і водкай. Не ўсе ведаюць іх самабытную культуру, побыт і гісторыю, якая вельмі цікавая.